Γεγονότα Οκτωβρίου 2019

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Οκτώβριο του 2019, συνοδευόμενα από τις πηγές μέσω των οποίων μεταδόθηκαν. 

## 1 Οκτωβρίου
;Πόλεμος και επιθέσεις
*Νέα Αραβική Άνοιξη
**Τουλάχιστον 2 άτομα σκοτώνονται και 200 τραυματίζονται σε διαδηλώσεις κατά της ανεργίας και της κυβερνητικής διαφθοράς στο Ιράκ. (Reuters)
*Η κυβέρνηση του Μάλι αναφέρει ότι σε επιθέσεις τζιχαντιστών στην κεντρική περιφέρεια Μόπτι σκοτώθηκαν 25 στρατιώτες και αγνοούνται άλλοι 60. (Reuters) (Deutsche Welle)

;Καταστροφές και δυστυχήματα
*Η Γέφυρα Νανφαγκάο, η μοναδική ατσάλινη γέφυρα με μία καμάρα στην Ταϊβάν, καταρρέει στο Σουάο με αποτέλεσμα να τραυματιστούν 10 άτομα και να παγιδευτούν άλλα 6. (Reuters)

;Νόμος και έγκλημα
*Ένοπλος σπουδαστής επιτίθεται με σπαθί εναντίον συμμαθητών και καθηγητών του, με αποτέλεσμα να σκοτωθεί μία γυναίκα και να τραυματιστούν άλλα 10 άτομα στο Κουόπιο της Φινλανδίας. (''Evening Standard'') (CNN) (NewsNow) 

;Πολιτική και εκλογές
*Η Αντιπρόεδρος του Περού Μερσέντες Αράος, την οποία όρισε το Κογκρέσο ως πρόεδρο, παραιτείται τόσο από πρόεδρος όσο και από αντιπρόεδρος, προκειμένου να διευκολύνει τις πρόωρες εκλογές. (BBC)

## 2 Οκτωβρίου
;Πόλεμος και επιθέσεις
*Τουλάχιστον 5 άτομα σκοτώνονται τη δεύτερη ημέρα των διαδηλώσεων εναντίον της ανεργίας, της κυβερνητικής διαφθοράς και της έλλειψης βασικών υπηρεσιών στο Ιράκ. Η αστυνομία δηλώνει ότι "έχασε τον έλεγχο" της πόλης Νασιρίγια μετά την ανταλλαγή πυροβολισμών με διαδηλωτές. (AP) (Reuters)

;Καταστροφές και δυστυχήματα
*Από την κατάρρευση ορυχείου χρυσού στην επαρχία Μανιέμα στη Λαϊκή Δημοκρατία Κονγκό σκοτώνονται 14 άνθρωποι.
*Αεροσκάφος B-17 της εποχής του Δευτέρου Παγκοσμίου Πολέμου  συνετρίβη, κοντά στο Διεθνές Αεροδρόμιο Μπράντλεϊ , στην πολιτεία Κονέκτικατ των ΗΠΑ , σκοτώνοντας τουλάχιστον επτά από τα 13 άτομα που επιβαίνουν σε αυτό. (NBC)

## 3 Οκτωβρίου
;Καταστροφές και δυστυχήματα
*Τρία άτομα σκοτώνονται και ισάριθμα τραυματίζονται σε συντριβή αεροσκάφους στο Διεθνές Αεροδρόμιο Κάπιταλ Ρίτζιον του Λάνσινγκ της πολιτείας Μίσιγκαν των ΗΠΑ.(WNEM-TV), (WLNS-TV) 
;Νόμος και έγκλημα
*Ένοπλος μαχαιρώνει 5 αξιωματικούς της αστυνομίας στο κεντρικό αρχηγείο της αστυνομίας στο Παρίσι, σκοτώνοντας τέσσερις. Ο δράστης σκοτώνεται από τα πυρά άλλων αξιωματικών και ήταν διαχειριστής στον αστυνομικό σταθμό. (BBC)

## 4 Οκτωβρίου
;Καταστροφές και δυστυχήματα
*Από τη συντριβή μεταγωγικού αεροσκάφους τύπου Antonov An-12 της Air Alliance Ουκρανίας καθώς πλησιάζει το Διεθνές Αεροδρόμιο Λβιβ σκοτώνονται οι 5 από τους 7 επιβαίνοντες και κλείνει το αεροδρόμιο. (BBC)

;Νόμος και έγκλημα
*Στο Χονγκ Κονγκ απαγορεύεται η χρήση μάσκας για το πρόσωπο σε δημόσιες συγκεντρώσεις. (RTHK Hong Kong English)
*Δύο αξιωματικοί της αστυνομίας σκοτώνονται και άλλος ένας τραυματίζεται από τα πυρά ενόπλου στην Τεργέστη της Ιταλίας. (''La Repubblica'')

## 5 Οκτωβρίου
;Νόμος και έγκλημα
* Τέσσερις άστεγοι ξυλοκοπούνται μέχρι θανάτου και ένας πέμπτος τραυματίζεται σοβαρά σε επίθεση στο Μανχάταν της Νέας Υόρκης που φέρεται να έγινε επίσης από άστεγο. Τα θύματα δάρθηκαν ενώ κοιμόντουσαν. (CNN)

;Πολιτική και εκλογές
*Βουλευτικές εκλογές των Ηνωμένων Αραβικών Εμιράτων (2019)
**Στα Ηνωμένα Αραβικά Εμιράτα μερίδα πολιτών προσέρχονται στις κάλπες για τις τέταρτες βουλευτικές εκλογές στην ιστορία της χώρας.(Gulf News)

;Αθλητισμός
*Παγκόσμιο πρωτάθλημα ενόργανης γυμναστικής:
**Στις ασκήσεις εδάφους η Σιμόν Μπάιλς εκτελεί μία νέα άσκηση που θα φέρει το όνομα "Biles 2", και θα είναι στο J σε βαθμό δυσκολίας από τη FIG. (fox2detroit.com)

## 6 Οκτωβρίου
;Νόμος και έγκλημα
*Οι αστυνομικές αρχές της Κάνσας Σίτι στο Κάνσας των ΗΠΑ αναζητούν δύο ανώνυμους υπόπτους μετά το επεισόδιο με μαζικούς πυροβολισμούς σε μπαρ, κατά το οποίο σκοτώθηκαν τέσσερα άτομα και τραυματίστηκαν άλλα πέντε. (BBC)
* Αυστριακός σκοτώνει πέντε άτομα στην πόλη Κίτσμπυλ του Τυρόλου: την πρώην φιλενάδα του, τον αδερφό του και τους γονείς τους, όπως επίσης και τον νέο της αγαπητικό. Ο δράστης παραδίδεται αυτοβούλως στο αστυνομικό τμήμα. https://www.reuters.com/article/us-austria-crime/five-murdered-in-austrian-ski-to

;Πολιτική και εκλογές
*Βουλευτικές εκλογές του Κοσσυφοπεδίου (2019):
**Στις πρόωρες βουλευτικές εκλογές στο Κόσοβο το κόμμα Αυτοδιάθεση του Άλμπιν Κούρτι κερδίζει τη νίκη με ποσοστό γύρω στο 26% και με δεύτερη με οριακή διαφορά τη Δημοκρατική Ένωση Κοσόβου. (efsyn.gr)
*Πορτογαλικές βουλευτικές εκλογές (2019):
**Οι Πορτογάλοι ψηφοφόροι προσέρχονται στις κάλπες για τις βουλευτικές εκλογές. Το κυβερνών κόμμα του πρωθυπουργού Αντόνιο Κόστα κερδίζει τις εκλογές, εξασφαλίζοντας τις 106 από τις συνολικά 230 έδρες στο κοινοβούλιο. (kathimerini.gr)
*Τυνησιακές βουλευτικές εκλογές (2019):
**Στις βουλευτικές εκλογές που διενεργούνται στην Τυνησία, το μετριοπαθές κόμμα Ενάχντα αναδεικνύεται νικητής, εξασφαλίζοντας την πρωτιά σε ψήφους. (naftemporiki.gr)

## 7 Οκτωβρίου

;Πόλεμος και επιθέσεις
*Ενόψει της τουρκικής επιχείρησης στη βόρεια Συρία, αρχίζει η αποχώρηση των στρατευμάτων των ΗΠΑ από τμήματα της βορειοανατολικής Συρίας. (naftemporiki.gr)

;Νομοθεσία
*Ο βασιλιάς της Σουηδίας Κάρολος ΙΣΤ΄ Γουσταύος αποφασίζει ότι τα παιδιά του πρίγκιπα Καρόλου Φιλίππου και της πριγκίπισσας Σοφίας, και τα παιδιά της πριγκίπισσας Μαντλέν και του Κρίστοφερ Ο' Νιλ δεν θα είναι πλέον μέλη της βασιλικής δυναστείας. Σκοπός της απόφασης είναι να διατυπωθεί με σαφήνεια ποια μέλη της Σουηδικής Βασιλικής Οικογένειας αναμένεται να ασκήσουν επίσημα καθήκοντα σχετικά με τον βασιλέα ή αναφορικά με τις λειτουργίες του αρχηγού κράτους. (Swedish Royal Court) 

;Καταστροφές και δυστυχήματα
*Από τη βύθιση σκάφους με πρόσφυγες ανοικτά της νήσου Λαμπεντούζα επιβεβαιώνεται ότι πέθαναν 9 άτομα, 22 διασώθηκαν και αρκετά άλλα αγνοούνται, ανάμεσα στα οποία και εννέα παιδιά. (in.gr)

;Επιστήμη και τεχνολογία
*Το Νόμπελ Ιατρικής για το 2019 απονέμεται από κοινού στους Αμερικανούς Γουίλιαμ Κέλιν και Γκρεγκ Λ. Σεμένζα, όπως επίσης στον Βρετανό Πίτερ Ράτκλιφ για τις ανακαλύψεις τους αναφορικά με το πώς τα κύτταρα προσαρμόζονται στη διαθεσιμότητα οξυγόνου. (lifo.gr)

;Πολιτική και εκλογές
*Αυστριακές βουλευτικές εκλογές (2019):
**Ο πρώην καγκελάριος της Αυστρίας Σεμπάστιαν Κουρτς λαμβάνει εντολή για σχηματισμό κυβέρνησης, μετά τη νίκη του στις πρόσφατες εκλογές. (efsyn.gr)

## 8 Οκτωβρίου

;Πολιτική και εκλογές
*Διαδηλώσεις στον Ισημερινό το 2019
**Η κυβέρνηση του Ισημερινού με πρόεδρο τον Λενίν Μορένο μεταφέρεται από το Μέγαρο Καροντελέτ στο Γκουαγιακίλ, καθώς το μέχρι σήμερα μέγαρο καταλαμβάνεται από διαδηλωτές στο Κίτο, όπου επικρατεί χάος.(''The Guardian'')
**Καθώς επιδεινώνεται η κατάσταση, ο Μορένο καταγγέλλει την "απόπειρα πραξικοπήματος" και κατονομάζει ως εκείνους που τη διοργάνωσαν τον πρόεδρο της Βενεζουέλας Νικολάς Μαδούρο και τον πρώην πρόεδρο του Ισημερινού Ραφαέλ Κορέα.(''Chicago Tribune'')
*Πολιτική της Ιταλίας
**Οι Ιταλοί βουλευτές ψηφίζουν υπέρ της μείωσης του αριθμού για τις έδρες στη Βουλής από τις 630 στις 400 και για εκείνες της Γερουσίας από 315 στις 200, για τις επόμενες ιταλικές εκλογές.(Reuters)

;Επιστήμη και τεχνολογία
* Σε δύο Ελβετούς επιστήμονες, τους Μισέλ Μαγιόρ και Ντιντιέ Κελό, καθώς και στον Καναδοαμερικανό επιστήμονα Τζέιμς Πίμπλις απονέμεται το φετινό βραβείο Νόμπελ Φυσικής.(athensvoice.gr)

## 9 Οκτωβρίου
;Πόλεμος και επιθέσεις
*Δύο άτομα σκοτώνονται και άλλα δύο τραυματίζονται σε επιθέσεις ενός άντρα μεταμφιεσμένου με στρατιωτικά ρούχα κοντά σε συναγωγή και σε εστιατόριο κεμπάπ στην πόλη Χάλλε του γερμανικού κρατιδίου της Σαξονίας-Άνχαλτ. Πυροβολισμοί αναφέρονται και στην πόλη Λάντσμπεργκ του ίδιου κρατιδίου. Συλλαμβάνεται ένας 27χρονος ύποπτος. Η επίθεση μεταδόθηκε ζωντανά μέσω του Twitch επί 35 λεπτά και ο δράστη επικαλέστηκε αντισημιτικά και ρατσιστικά κίνητρα. (BBC) (DW) (''The Guardian'')

;Επιστήμη και τεχνολογία
Το Νόμπελ Χημείας για το 2019 απονέμεται στον 97χρονο Τζον Γκούντιναφ, από κοινού με τον Στάνλεϊ Γουίτινγχαμ και Ακίρα Γιοσίνο για τις μπαταρίες λιθίου. Ο Γκούντιναφ είναι ο μεγαλύτερος σε ηλικία επιστήμονας που τιμάται με Νόμπελ στα χρονικά. 
(in.gr)

## 10 Οκτωβρίου
;Τέχνες και πολιτισμός
*Η Σουηδική Ακαδημία ανακοινώνει τα πρόσωπα που τιμώνται με Νόμπελ Λογοτεχνίας για το 2018 και για το 2019. Η Όλγα Τόκαρτσουκ τιμάται με το βραβείο για το 2018 και ο Πέτερ Χάντκε για το 2019. Η απονομή του 2018 είχε αναβληθεί λόγω ενός σκανδάλου. (''The Guardian'')

;Αθλητισμός
*Σε έναν ποδοσφαιρικό αγώνα ανδρικών ομάδων που παρακολουθούν και γυναίκες για πρώτη φορά έπειτα από 4 δεκαετίες, το Ιράν νικά την Καμπότζη 14–0. (Al Jazeera)

## 11 Οκτωβρίου
;Πόλεμος και επιθέσεις
* Ένοπλοι στην Μπουρκίνα Φάσο σκοτώνουν 16 άτομα στη διάρκεια της προσευχής σε τζαμί στα βόρεια της χώρας. (Reuters μέσω ''India Today'')

;Καταστροφές και δυστυχήματα
*Μεταγωγικό αεροσκάφος που μεταφέρει προσωπικό της προεδρίας του Κονγκό Κινσάσα συντρίβεται σκοτώνοντας και τους 8 επιβάτες και τα μέλη του πληρώματος. (Reuters)

;Διεθνείς σχέσεις
*Η Αργεντινή ανακοινώνει τη διακοπή των διπλωματικών σχέσεων με την αμφισβητούμενη κυβέρνηση του Νικολάς Μαδούρο στη Βενεζουέλα και επιβεβαιώνει την πλήρη και σαφή αναγνώριση του ηγέτη της αντιπολίτευσης Χουάν Γκουαϊδό ως προέδρου της χώρας.(C''larín'')

;Πολιτισμός και τέχνες
*Το Νόμπελ Ειρήνης απονέμεται στον πρωθυπουργό της Αιθιοπίας Άμπιι Αχμέτ για τις προσπάθειές του να γίνει ειρήνη ανάμεσα στη χώρα του και στην Ερυθραία.(Reuters)

## 12 Οκτωβρίου
;Πόλεμος και επιθέσεις
*Επίθεση της Τουρκίας στη βορειοανατολική Συρία
* Η Σύρια κουρδικής καταγωγής Χεβρίν Χαλάφ σύρεται με τη βία έξω από το αυτοκίνητό της σε αυτοκινητόδρομο της Συρίας και εκτελείται μαζικά μαζί με τον οδηγό της και 8 αμάχους. Οι δράστες μαγνητοσκόπησαν την εκτέλεση, η οποία διαδίδεται στα μέσα κοινωνικής δικτύωσης.(''The Guardian'') 
*Από την έκρηξη βόμβας σε στρατιωτικό όχημα στην Κένυα σκοτώνονται 10 άτομα (Reuters)
*Διαδηλώσεις στον Ισημερινό το 2019
*Ο πρόεδρος Λενίν Μορένο κηρύσσει τον στρατιωτικό νόμο στην πρωτεύουσα, καθώς κλιμακώνεται η πολιτική ένταση. (Deutsche Welle)

;Καταστροφές και δυστυχήματα
*Από τη μερική κατάρρευση καζίνου στη Νέα Ορλεάνη των ΗΠΑ, το οποίο ήταν υπό κατασκευή, σκοτώνεται ένα άτομο και τραυματίζονται τουλάχιστον άλλα 18. (''The New York Times'')
* Ο τυφώνας Χαγκίμπις ενσκήπτει στην Ιαπωνία. Πάνω από 7 εκατ. άτομα λαμβάνουν την εντολή να εγκαταλείψουν τις εστίες τους. (BBC)

;Αθλητισμός
*Ο Έλιουντ Κιπσόγκε τερματίζει έναν μαραθώνιο στη Βιέννη σε 1 ώρα, 59 λεπτά και 40 δεύτερα, με τη βοήθεια ενός αυτοκινήτου και με τη χρήση βηματοδότη. (CNN)

## 13 Οκτωβρίου

;Καταστροφές και δυστυχήματα
*Επιβεβαιώνεται ότι 40 άνθρωποι πέθαναν και άλλοι 100 τραυματίστηκαν, με άλλους 17 να αγνοούνται από τον τυφώνα Χαγκίμπις, ο οποίος έπληξε την Ιαπωνία. (Sky News)
*Από έκρηξη αερίου σε εστιατόριο στη Γουζί της Κίνας σκοτώνονται 9 άτομα. (The Independent)

;Νόμος και έγκλημα
*Η Καλιφόρνια γίνεται η πρώτη πολιτεία των ΗΠΑ που απαγορεύει την πώληση προϊόντων γούνας. Ο νόμος πρόκειται να τεθεί σε ισχύ την πρώτη ημέρα του 2023. (CNN)

;Πολιτική και εκλογές
*Τυνησιακές προεδρικές εκλογές (2019)
**Οι ψηφοφόροι στην Τυνησία προσέρχονται στις κάλπες για να εκλέξουν τον νέο πρόεδρο σε δεύτερο γύρο. Ο συντηρητικός ακαδημαϊκός Κάις Σαΐντ κερδίζει άνω του 70% των ψήφων. (Al Jazeera) (The Guardian)
*Πολωνικές βουλευτικές εκλογές 2019
**Οι Πολωνοί ψηφοφόροι εκλέγουν τη νέα κυβέρνηση. Το κυβερνών δεξιό κόμμα Νόμος και Δικαιοσύνη αναμένεται να αυξήσει ελαφρώς τα ποσοστά του. (Reuters)

## 14 Οκτωβρίου
;Νόμος και έγκλημα
*Σε επεισόδια με πυροβολισμούς στο Σαν Χουάν, πρωτεύουσα του Πουέρτο Ρίκο σκοτώνονται 6 άτομα στη διάρκεια του Σαββατοκύριακου. (CNN μέσω MSN.com) (AP μέσω ''The Washington Post'')
* Σε ποινές φυλάκισης μεταξύ 9 και 13 ετών καταδικάζονται από το Ανώτατο Δικαστήριο της Ισπανίας οι 12 αυτονομιστές ηγέτες της Καταλονίας, κατηγορούμενοι μεταξύ άλλων για διασπάθιση δημόσιων πόρων. Στη Βαρκελώνη γίνονται διαδηλώσεις διαμαρτυρίας για τις καταδίκες. (BBC) (''The New York Times'')

;Οικονομία
*Το Νόμπελ Οικονομίας για το 2019 απονέμεται στον Αμερικανο-Ινδό Αμπχιζίτ Μπάνερτζι, στη Γαλλο-Αμερικανίδα Εστέρ Ντιφλό και στον Αμερικανό Μάικλ Κρέμερ για την πειραματική τους προσέγγιση στην καταπολέμηση της παγκόσμιας φτώχειας.(in.gr)

## 15 Οκτωβρίου
;Οικονομία
*Η τουρκική λίρα αυξάνει κατακόρυφα μετά τις απειλές του Αμερικανού προέδρου Ντόναλντ Τραμπ για την επιβολή δασμών ύψους 50%και τη διακοπή των εμπορικών συνομιλιών σε αντίποινα για την τουρκική επίθεση στη βορειοανατολική Συρία. (CNBC)

;Καταστροφές και δυστυχήματα
*Από έκρηξη σε εργοστάσιο κατασκευής βακελίτη στην πόλη Γκουανζί της Κίνας σκοτώνονται τουλάχιστον 4 άτομα και άλλα 6 τραυματίζονται.(The News and Observer) 
*Από την κατάρρευση επταώροφου κτηρίου στη Φορταλέζα της Βραζιλίας σκοτώνεται ένα άτομο και άλλα 7 διασώζονται. Άλλα δέκα άτομα πιστεύεται ότι έχουν παγιδευτεί κάτω από τα ερείπια. (BBC)
*Από έκρηξη σε εργοστάσιο αερίου στην Μπόα Βίστα της Βραζιλίας σκοτώνονται τέσσερα άτομα. (MBS) 
*Τουλάχιστον ένας νεκρός είναι ο απολογισμός της δασικής πυρκαγιάς που για δεύτερη ημέρα κατακαίει τον Λίβανο. Στο νσοοκομείο νοσηλεύονται άλλα 70 άτομα. (Al-Jazeera)

;Πολιτική και εκλογές
*Γενικές εκλογές της Μοζαμβίκης (2019)
**Στη Μοζαμβίκη διεξάγονται εκλογές για να αναδειχθεί ο πρόεδρος και τα μέλη της Συνέλευσης. (DW)

## 16 Οκτωβρίου
;Πόλεμος και επιθέσεις
*Στο ανατολικό Αφγανιστάν από έκρηξη βόμβας σε φορτηγό, έργο των Ταλιμπάν, σκοτώνονται 3 αξιωματικοί της αστυνομίας και άλλα 36 άτομα ανάμεσα στα οποία και 20 παιδιά. (al-Jazeera)

;Καταστροφές και δυστυχήματα
*Από σεισμό μεγέθους 6,3 βαθμών της κλίμακας Ρίχτερ που πλήττει την επαρχία Κοταμπάτο των Φιλιππίνων σκοτώνονται τουλάχιστον 5 άτομα και άλλα 53 τραυματίζονται. (''GMA News'')

## 17 Οκτωβρίου

;Πόλεμος και επιθέσεις
*Επίθεση της Τουρκίας στη βορειοανατολική Συρία
**Έπειτα από συνάντηση του με τον Τούρκο πρόεδρο Ρετζέπ Ταγίπ Ερντογάν, ο αντιπρόεδρος των ΗΠΑ Μάικ Πενς αναφέρει ότι η Τουρκία συμφώνησε σε πενθήμερη εκεχειρία με τη Συρία ενώ οι ΗΠΑ βοηθούν στην απόσυρση των Κούρδων μαχητών. (''The Washington Post'')

;Καταστροφές και δυστυχήματα
*Ο αριθμός των νεκρών από τον τυφώνα Χαγκίμπις στην κεντρική και ανατολική Ιαπωνία έφτασε τους 77 και εννέα άτομα αγνοούνται ακόμα. (NHK World) 
*Επιβατηγό αεροσκάφος της Peninsula Air που μεταφέρει 42 άτομα συντρίβεται σε αεροδρόμιο της Αναλάσκα στην Αλάσκα.
Σκοτώνεται ένας επιβάτης του Saab SB20 και τουλάχιστον ένας ακόμα τραυματίζεται σοβαρά. (KTUU)

;Διεθνείς σχέσεις
*Brexit
** Το Ηνωμένο Βασίλειο και η Ευρωπαϊκή Ένωση συμφωνούν σε μια νέα συμφωνία για έξοδο της Βρετανίας από την ΕΕ έπειτα από συνομιλίες στις Βρυξέλλες. Ο εταίρος του κυβερνώντος συνασπισμού Δημοκρατικό Κόμμα Ενωτιστών ανακοινώνει τελικά ότι δεν θα υποστηρίξει τη συμφωνία. (BBC)

;Επιστήμη και τεχνολογία
*Το διαστημικό τηλεσκόπιο Hubble της NASA πραγματοποιεί την πρώτη παρατήρηση του διαστρικού κομήτη 2Ι/Μπορίσοφ.(politica.gr)

## 18 Οκτωβρίου
;Πόλεμος και επιθέσεις
*Μπαράζ εκρήξεων σημειώνεται μέσα σε τζαμί στην επαρχία Νανγκαρχάρ του Αφγανιστάν και σκοτώνονται τουλάχιστον 62 άτομα, ενώ τραυματίζονται περισσότερα από 100. Το τζαμί κατέρρευσε τελείως λόγω της επίθεσης. (Reuters)
*Επίθεση της Τουρκίας στη βορειοανατολική Συρία
**Οι Κούρδοι δηλώνουν ότι η Τουρκία βομβάρδισε την πόλη Ρας αλ Άιν παραβιάζοντας τους όρους της εκεχειρίας.(CNN)
**Πέντε πολίτες σκοτώνονται σε τουρκικούς βομβαρδισμούς από αέρος στο χωριό Μπαμπ ελ Χέιρ. (Times of Israel)

;Νόμος και έγκλημα
*Σε γενική απεργία κατέρχονται οι πολίτες στην Καταλωνία σε ένδειξη διαμαρτυρίας για τις ποινές φυλάκισης στις οποίες καταδικάστηκαν οι ηγέτες των αυτονομιστών. Χιλιάδες διαδηλωτών φτάνουν πεζή στη Βαρκελώνη από όλη την περιφέρεια.(''The Guardian'')

## 19 Οκτωβρίου
;Καταστροφές και δυστυχήματα
*Από την κατάρρευση φράγματος στον ποταμό Σέιμπα του Κρασνογιάρσκ της Σιβηρίας, πλημμυρίζει ένα ορυχείο χρυσού, με απολογισμό το λιγότερο 15 νεκρούς, 13 αγνοούμενους και 14 να νοσηλεύονται. (BBC)

;Πολιτική και εκλογές
*Ταραχές στο Σαντιάγκο το 2019
**Η κυβέρνηση της Χιλής ανακοινώνει την επιβολή του στρατιωτικού νόμου στην πρωτεύουσα Σαντιάγκο, έπειτα από επεισόδια λόγω της απότομης αύξησης στα εισιτήρια του μετρό. (BBC)
**Στη διάρκεια της νύχτας πυρπολούνται 19 σταθμοί του μετρό του Σαντιάγκο. (''La Tercera'')
**Ανακοινώνεται η επιβολή απαγόρευσης της κυκλοφορίας στην περιοχή του Μείζονος Σαντιάγκο, για πρώτη φορά από το τέλος της δικτατορίας του Αουγκούστο Πινοτσέτ. (''El Desconcierto'')
*Brexit
**Το Κοινοβούλιο του Ηνωμένου Βασιλείου με ψήφους 322 υπέρ έναντι 306 κατά εγκρίνει την αποκαλούμενη "αναθεώρηση Όλιβερ" στη συμφωνία για το Brexit, που αποκλείει οποιαδήποτε συμφωνία για αποχώρηση από την ΕΕ εάν δεν έχει εγκριθεί η απαραίτητη και επίσημη νομοθεσία.
Αποτέλεσμα είναι ο πρωθυπουργός Μπόρις Τζόνσον να ζητήσει παράταση για την έξοδο από την ΕΕ. (Reuters) (CNN)

## 20 Οκτωβρίου

;Πόλεμος και επιθέσεις
*Ο Αμερικανός υπουργός Άμυνας Μαρκ Έσπερ αναφέρει ότι τα αμερικανικά στρατεύματα που αποχωρούν από τη Συρία θα μεταβούν στο δυτικό Ιράκ, όπου ο αμερικανικός στρατός θα συνεχίσει να επιχειρεί εναντίον του ΙΚΙΛ. (Yahoo! News)

;Καταστροφές και δυστυχήματα
*Τρεις Αμερικανοί στρατιώτες σκοτώνονται και άλλοι 3 τραυματίζονται σε δυστύχημα στη διάρκεια της εκπαίδευσής τους στην αεροπορική βάση Χάντερ, στη Σαβάνα της πολιτείας Τζόρτζια των ΗΠΑ.(CNN)

;Πολιτική και εκλογές
*Βολιβιανές γενικές εκλογές (2019)
**Οι πολίτες στης Βολιβία προσέρχονται στις κάλπες για τις γενικές εκλογές. Με αποτελέσματα 45% και 38% αντίστοιχα, ο σημερινός πρόεδρος Έβο Μοράλες θα αναμετρηθεί με τον πρώην πρόεδρο Κάρλος Μέσα στον δεύτερο και τελικό γύρο στις 15 Δεκεμβρίου.(BBC News)
*Ταραχές στη Χιλή το 2019:
**Συνεχίζονται οι ταραχές στη Χιλή, με την απαγόρευση της κυκλοφορίας να επεκτείνεται σε πολλές πόλεις. Το 52% του συνολικού πληθυσμού τελεί υπό κατάσταση πολιορκίας. (''La Tercera'')
**Βρίσκονται νεκρά τρία άτομα σε υπεραγορά στην οποία εμπρηστές έβαλαν φωτιά στο Σαν Μπερνάρντο της Χιλής. (''BioBioChile'')
*Ελβετικές ομοσπονδιακές εκλογές (2019)
**Στις κάλπες συρρέουν οι ψηφοφόροι στην Ελβετία για την εκλογή των μελών της Ομοσπονδιακής Συνέλευσης και του Ομοσπονδιακού Συμβουλίου. Τα πρώτα αποτελέσματα δείχνουν ότι το Ελβετικό Λαϊκό Κόμμα διατηρεί την πλειοψηφία του και το Κόμμα των Πρασίνων είναι 4ο. (DW) (Le News)
*Ορκίζεται επίσημα για δεύτερη θητεία ο Πρόεδρος της Ινδονησίας Τζόκο Γουιντόντο, με νέο αντιπρόεδρο τον Μαρούφ Αμίν, για θητεία από το 2019 ως το 2024. (''Tempo'')

## 21 Οκτωβρίου
;Πολιτική και εκλογές
*Ταραχές στη Χιλή το 2019:
**Στη Χιλή ο αριθμός των νεκρών από τις ταραχές φτάνει τους 11. (skai.gr)
*Καναδικές γενικές εκλογές (2019):
**Στις κάλπες προσέρχονται οι ψηφοφόροι του Καναδά για τις βουλευτικές εκλογές. (CBC) (CTVNews) 
**Το κυβερνών Φιλελεύθερο Κόμμα κερδίζει τις περισσότερες έδρες και θα παραμείνει στην κυβέρνηση, αν και χωρίς αυτοδυναμία, καθώς δεν κατάφερε να έρθει πρώτο και σε ποσοστό λαϊκής ψήφου. Το Μπλοκ Κεμπεκουά έρχεται στην 3η θέση. (CBC) (CTV News) 

;Δυστυχήματα και καταστροφές
*Σε ένα φρικτό τροχαίο με λεωφορείο στην Κινσάσα της Λαϊκής Δημοκρατίας του Κονγκό σκοτώνονται τουλάχιστον 31 άνθρωποι και τραυματίζονται άλλοι 18. (CNN)

## 22 Οκτωβρίου
;Πόλεμος και επιθέσεις
*Οι πρόεδροι της Ρωσίας Βλαντίμιρ Πούτιν και της Τουρκίας Ρετζέπ Ταγίπ Ερντογάν καταλήγουν σε συμφωνία για την παράταξη ρωσικής στρατιωτικής αστυνομίας και σύρων εθνοφρουρών στη συριακή πλευρά των συροτουρκικών συνόρων, αρχομένης από αύριο το μεσημέρι. (CNN) (CNN)

;Κουλτούρα
*Ο αυτοκράτορας της Ιαπωνίας Ναρουχίτο στέφεται επίσημα σε λαμπρή τελετή στο Τόκιο. (CNN) (BBC)

;Πολιτική και εκλογές
*Τίθεται σε ισχύ η αποποινικοποίηση τω αμβλώσεων στη Βόρεια Ιρλανδία. Επίσης, από τον Φεβρουάριο του 2020 αναμένεται να αρχίσουν να γίνονται και οι πρώτοι γάμοι μεταξύ ομοφύλων. (BBC)
*Brexit
**Το Κοινοβούλιο του Ηνωμένου Βασιλείου αποφασίζει με ψήφους 329 έναντι 299 να εγκρίνει το Νομοσχέδιο Συμφωνίας για Έξοδο από την ΕΕ. Στη συνέχεια όμως καταψηφίζει με 322 υπέρ έναντι 308 το προτεινόμενο χρονοδιάγραμμα για την έξοδο. (BBC)

## 23 Οκτωβρίου
;Δυστυχήματα και καταστροφές
*Ένα παιδί τριών ετών πεθαίνει και ένας άντρας αγνοείται μετά τη σύγκρουση περιπολικού σκάφους του Λιμενικού με λέμβο που μετέφερε πρόσφυγες, τα ξημερώματα, στα ανοιχτά της Κω.(in.gr)

;Νόμος και έγκλημα
*Ανακαλύπτονται από την αστυνομία 39 σοροί στο εσωτερικό ενός φορτηγού σε εμπορευματοκιβώτιο στο Γκρέιζ του Έσσεξ στο Ηνωμένο Βασίλειο. Συλλαμβάνεται ο οδηγός του φορτηγού, ένας άνδρας από τη Βόρεια Ιρλανδία. (Guardian)

;Πολιτική και εκλογές
*Γενικές εκλογές της Μποτσουάνα (2019)
**Οι πολίτες στην Μποτσουάνα ψηφίζουν για τα μέλη της Εθνοσυνέλευσης και για τοπικά κυβερνητικά συμβούλια. (EWN)
*Διαδηλώσεις στη Χιλή το 2019
**Ο Πρόεδρος της Χιλής Σεμπαστιάν Πινιέρα σε τηλεοπτικό του διάγγελμα ζητά συγνώμη για τα κυβερνητικά σφάλματα και υπόσχεται να προβεί σε οικονομικές μεταρρυθμίσεις, ενώ συνεχίζονται οι ταραχές στη χώρα.(WJCT)

## 24 Οκτωβρίου
;Διεθνείς σχέσεις
*Η Ιαπωνία και η Νότια Κορέα διεξάγουν υψηλού επιπέδου συνομιλίες για πρώτη φορά από την εμπορική διαμάχη τους. (''The Japan Times'')

;Πολιτική και εκλογές
*Γίνεται εκταφή στα λείψανα του πρώην δικτάτορα της Ισπανίας Φρανθίσκο Φράνκο από την Κοιλάδα των Πεσόντων και μεταφέρονται σε ιδιωτικό μαυσωλείο, μαζί με της συζύγου του, της Κάρμεν Πόλο, 44 χρόνια μετά τον θάνατό του. (CNN)

## 25 Οκτωβρίου

;Πόλεμος και επιθέσεις
*Τουλάχιστον 40 νεκροί και περισσότεροι από 1.700 τραυματίες είναι ο απολογισμός των συγκρούσεων μεταξύ των αντικυβερνητικών διαδηλωτών με την αστυνομία στο Ιράκ. (Al-Jazeera) (BBC)

;Καταστροφές
*Από τις δασικές πυρκαγιές που πλήττουν το βόρειο Μεξικό πεθαίνουν 3 άνθρωποι και χιλιάδες αναγκάζονται να εγκαταλείψουν τις εστίες τους. (in.gr)

;Διεθνείς σχέσεις
*Brexit
**Η Ευρωπαϊκή Επιτροπή ανακοινώνει ότι η Ευρωπαϊκή Ένωση συμφώνησε σε νέα επέκταση της προθεσμίας για το Brexit. Δεν έχει αποφασιστεί ακόμα πόσο μεγάλη θα είναι η παράταση. (BBC)

;Νόμος και έγκλημα
*Ένας Ρώσος στρατιώτης σκοτώνει 8 συστρατιώτες του και τραυματίζει άλλους δύο σε στρατιωτική βάση στο χωριό Γκόρνι του Ζαμπακάλσκι στη Ρωσία. Σύμφωνα με τις αρχές και τα ΜΜΕ ο δράστης φέρεται να έπαθε νευρικό κλονισμό. (BBC)

;Πολιτική και εκλογές
*Βολιβιανές γενικές εκλογές (2019)
**Ανακοινώνονται τα επίσημα αποτελέσματα των προεδρικών εκλογών στη Βολιβία, σύμφωνα με τα οποία ο πρόεδρος Έβο Μοράλες επανεκλέγεται, παρότι η νομιμότητα της εκλογικής διαδικασίας τίθεται υπό αμφισβήτηση τόσο από τους διαδηλωτές όσο και από τους διεθνείς παρατηρητές. (BBC)

## 26 Οκτωβρίου
;Πόλεμος και επιθέσεις
*Στην Αιθιοπία τουλάχιστον 67 άνθρωποι έχουν σκοτωθεί στη διάρκεια διαδηλώσεων αυτήν την εβδομάδα. (in.gr)

;Καταστροφές και δυστυχήματα
*Από πλημμύρες που πλήττουν την Ιαπωνία πεθαίνουν 9 άτομα στην Τσίμπα και άλλο ένα στη Φουκουσίμα, όπου αγνοείται ένα ακόμη άτομο. (Gulf News)

## 27 Οκτωβρίου
;Πόλεμος και επιθέσεις
*Εμφύλιος πόλεμος της Συρίας, Τουρκική εισβολή στη Συρία (2019)
**Ο ηγέτης του ΙΚΙΛ, Αμπού Μπακρ Αλ Μπαγκντάντι, πιστεύεται ότι σκοτώθηκε από έκρηξη στη διάρκεια επιδρομής των υπό αμερικανική διοίκηση ειδικών δυνάμεων στη Συρία. Ο πρόεδρος των ΗΠΑ Ντόναλντ Τραμπ επιβεβαιώνει τον θάνατο. (VOA News) (Reuters) 
**Ο Αμπούλ-Χασάν αλ Μουχατζίρ, ο επίσημος εκπρόσωπος τύπου του ΙΚΙΛ, σκοτώνεται σε μια δεύτερη επιχείρηση στη βορειοδυτική Συρία.
(BNO News)
**Ο πρώην αξιωματούχος του κόμματος Μπάαθ, Αμπντάλα Καρντάς, διορίζεται νέος αρχηγός του ΙΚΙΛ. (Newsweek)
*Πόλεμος στο Αφγανιστάν
**Περισσότερα από 80 μέλη των Ταλιμπάν σκοτώνονται σε αεροπορικά πλήγματα του Αφγανιστάν και των ΗΠΑ. (Al Jazeera)
**Πέντε παιδιά σκοτώνονται και ένα ακόμα τραυματίζεται από έκρηξη στην Παστούν Κοτ. (Xinhua) 

;Πολιτική και εκλογές
*Κρατιδιακές εκλογές της Θουριγγίας (2019):
**Στο γερμανικό κρατίδιο της Θουριγγίας το κόμμα Η Αριστερά κερδίζει για πρώτη φορά τις βουλευτικές εκλογές. Είναι η πρώτη αριστερή νίκη σε τοπικές εκλογές στη Γερμανία στα χρονικά. (in.gr)
*Διαδηλώσεις στη Χιλή το 2019
**Ο πρόεδρος της Χιλής Σεμπαστιάν Πινιέρα απολύει όλα τα μέλη της κυβέρνησής του. (BBC)
*Γενικές εκλογές της Αργεντινής (2019)
**Στην Αργεντινή οι ψηφοφόροι προσέρχονται στις κάλπες για την εκλογή προέδρου. Ο κεντροαριστερός περονιστής υποψήφιος Αλμπέρτο Φερνάντες κερδίζει τον κεντροδεξιό κάτοχο της προεδρίας Μαουρίσιο Μάκρι με ποσοστό γύρω στο 48% των ψήφων έναντι 40,5% για τον Μάκρι. Ο Μάκρι γίνεται ο πρώτος πρόεδρος της Αργεντινής που δεν καταφέρνει να επανεκλεγεί. (Al-Jazeera)
*Πολιτική της Κολομβίας:
**Διενεργούνται δημοτικές και περιφερειακές εκλογές στην Κολομβία. Η 49χρονη και ανοικτά ομοφυλόφιλη Κλαούντια Λόπες εκλέγεται ως η πρώτη γυναίκα δήμαρχος της Μπογκοτά. (ΑΠΕ/ΜΠΕ μέσω capital.gr)

;Οικονομία
*Διαδηλώσεις στο Χονγκ Κονγκ (2019)
**Η οικονομία του Χονγκ Κονγκ εισέρχεται σε ύφεση, εξαιτίας των διαδηλώσεων που συνεχίζονται επί 5 μήνες στο έδαφος.(Reuters)

## 28 Οκτωβρίου
;Πολιτική και εκλογές
*Ένοπλοι σκοτώνουν 16 άτομα, έπειτα από την άρνηση να αγοράσουν όπλα. Η επίθεση σημειώνεται στο χωριό Πομπέ Μενγκαό της Μπουρκίνα Φάσο. (''Jeune Afrique'')

;Πολιτική και εκλογές
*Brexit
**Η Ευρωπαϊκή Ένωση aσυμφωνεί να καθυστερήσει την προθεσμία για συμφωνία με σκοπό την έξοδο της Βρετανίας από την ΕΕ ως τις 31 Ιανουαρίου 2020. (BBC News)
* Στη Χιλή, ο πρόεδρος Σεμπαστιάν Πινιέρα προβαίνει σε ανασχηματισμό της κυβέρνησής του. Ωστόσο, οι ταραχές συνεχίζονται στην πρωτεύουσα Σαντιάγκο. (BBC News) (''The Guardian'')

## 29 Οκτωβρίου
;Καταστροφές και δυστυχήματα
*Από σεισμό 6,6 Ρίχτερ στο νησί Μιντανάο σκοτώνονται πάνω από οκτώ άτομα. (GMA News)
*Τουλάχιστον 42 άτομα σκοτώνονται στη διάρκεια κατολίσθησης έπειτα από καταρρακτώδεις βροχές που πλήττουν την πόλη Μπαφουσάμ του Καμερούν. Από τα θύματα, τα 26 είναι παιδιά. (AlJazeera)

;Διεθνείς σχέσεις
*Η Βουλή των Αντιπροσώπων των Ηνωμένων Πολιτειών αποφασίζει με 405 ψήφους υπέρ έναντι 11 κατά να αναγνωρίσει επίσημα τη Γενοκτονία των Αρμενίων για πρώτη φορά ως γενοκτονία. Η Τουρκία καταδικάζει την απόφαση. (Reuters)

;Πολιτική και εκλογές
*Έπειετα από πολυήμερες διαδηλώσεις και ταραχές, παραιτείται ο πρωθυπουργός του Λιβάνου Σαάντ Χαρίρι. (Al-Jazeera)
*Γενικές εκλογές του Ηνωμένου Βασιλείου (2019)
**Η Βουλή των Κοινοτήτων αποφασίζει με ψήφους 438 υπέρ έναντι 20 κατά να εγκρίνει την απόφαση του πρωθυπουργού Μπόρις Τζόνσον να διενεργήσει γενικές εκλογές στις 12 Δεκεμβρίου. (Reuters) 

## 30 Οκτωβρίου
;Πόλεμος και επιθέσεις
* Συναντάται για πρώτη φορά στη Γενεύη η Συριακή Συνταγματική Επιτροπή σε μία προσπάθεια να τερματιστεί ο εμφύλιος πόλεμος ο οποίος σοβεί επί οκτώ χρόνια. (Reuters)

;Νόμος και έγκλημα
*Από μαζικούς πυροβολισμούς στη διάρκεια πάρτι μεταμφιεσμένων για το Halloween σε κατοικία στο Λονγκ Μπιτς της Καλιφόρνια, με δράστη ένα τουλάχιστον άτομο με όπλο, σκοτώνονται 3 άτομα και τραυματίζονται τουλάχιστον εννέα. (NBC News on MSN)

;Αθλητισμός
*Στο μπέιζμπολ το World Series κατακτούν οι Washington Nationals νικώντας τους Houston Astros με 6–2 στον έβδομο αγώνα τους. Για πρώτη φορά στη διοργάνωση όλα τα παιχνίδια κερδήθηκαν από τη φιλοξενούμενη ομάδα. (USA Today)

## 31 Οκτωβρίου
;Πόλεμος και επιθέσεις
*To ΙΚΙΛ επιβεβαιώνει τον θάνατο του αρχηγού του, Αμπού Μπακρ αλ Μπαγκντάντι και του εκπροσώπου τύπου Αμπούλ Χασάν αλ Μουχατζίρ και διορίζει ως νέο αρχηγό τον Αμπού Ιμπραήμ αλ Χασίμι αλ Κουράισι. (Al Jazeera)
*Εμφύλιος πόλεμος της Συρίας
**Από έκρηξη παγιδευμένου αυτοκινήτου στην πόλη Αφρίν της Συρίας σκοτώνονται 9 άτομα και περισσότερα από άλλα 14 τραυματίζονται. (VOA News)

;Καταστροφές και δυστυχήματα
*Από πυρκαγιά σε τρένο που σημειώνεται στην Λιακάτπουρ Τεχσίλ στο Πουντζάμπ του Πακιστάν πεθαίνουν τουλάχιστον 74 άτομα.(BBC)

;Νόμος και έγκλημα 
*Η αστυνομία στην Παπούα Νέα αποσύρει το ένταλμα σύλληψης που εκδόθηκε σε βάρος του πρώην πρωθυπουργού Πίτερ Ο' Νιλ, ο οποίος κατηγορήθηκε για διαφθορά. (Radio New Zealand)

;Πολιτική και εκλογές
*Η Ινδία διαλύει επίσημα το κρατίδιο Τζαμού και Κασμίρ σε δύο εδάφη της ένωσης, τα οποία ονομάζονται Τζαμού και Κασμίρ και Λαντάχ. Και οι δύο οντότητες θα διοικούνται απευθείας από την κυβέρνηση του Νέου Δελχί. (BBC)
*Βολιβιανές γενικές εκλογές (2019)
**Δύο άνδρες σκοτώνονται στην πόλη Σάντα Κρους της Βολιβίας στη διάρκεια διαδηλώσεων και επεισοδίων στις αμφισβητούμενες γενικές εκλογές που διεξήχθησαν στις 20 Οκτωβρίου. [([BBC News])]

10